Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 102/12/5508	Ružomberok, 17.2.2014
EEČ : 2-42-8-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a iné

Rozhodol: 	prokurátorka Okresnej prokuratúry Ružomberok
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 22.8.2012, spisová značka 1 Pv 102/12/5508, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 22.8.2012, spisová značka 1 Pv 102/12/5508, bola určená obvinenému skúšobná doba v trvaní 12 mesiacov.
Odôvodnenie:
XXXXX prokuratúry v Ružomberku dňa 22.08.2012 vydala uznesenie č. k.  1 Pv 102/12/5508 - 9,  ktorým podľa § 216 ods. 1  Trestného poriadku podmienečne zastavila trestné stíhanie obvineného XXXXX stíhaného za prečin  ublíženia na zdraví podľa § 156 ods. 1 Trestného zákona a prečin výtržníctva podľa § 364 ods. 1 písm. a) Trestného zákona, pre skutok zo  dňa 04.02.2012 uvedený vo výrokovej časti tohto uznesenia. 
	
Rozhodnutím o podmienečnom zastavení trestného stíhania prokurátorka určila obvinenému  podľa  216 ods. 2 Trestného poriadku  skúšobnú dobu v trvaní 12 mesiacov a podľa § 216 ods. 3 Trestného poriadku uložila obvinenému povinnosť nahradiť škodu poškodenému XXXXX vo výške 637,82 eur.  

Uvedené rozhodnutie o podmienečnom zastavení trestného stíhania nadobudlo právoplatnosť dňom 28.08.2012,  kedy zároveň začala plynúť  skúšobná doba. Skúšobná doba podmienečného zastavenia trestného stíhania obvinenému  uplynula  dňom 28.08.2013. Vzhľadom k tomu prokurátorka  vyhodnotila správy z vykonanej probácie a vyžiadala odpis registra trestov. 
	
Zo správy Obvodného úradu v Ružomberku, odbor všeobecnej vnútornej správy vyplýva, že v sledovanom období obvinený bol postihnutý za jeden priestupok podľa § 22 ods. 1 písm. k) zákona SNR č. 372/1990 o priestupkoch (bezpečnosť a plynulosť cestnej premávky - státie na chodníku).  Obec  XXXXX hodnotí obvineného kladne. Z jeho odpisu registra trestov  vyplýva, že obvinený nebol súdom trestaný a ani iným spôsobom nebolo voči nemu rozhodnuté okrem predmetného záznamu o podmienečnom zastavení trestného stíhania. Obvinený uhradil poškodenému škodu v plnej výške poukazujúc na správu probačného a mediačného úradníka Okresného súdu XXXXX a doložené listinné dôkazy.

V zmysle § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam,  prokurátor rozhodne, že  sa obvinený osvedčil. Inak rozhodne, a to  aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

Z vyššie uvedených skutočností vyplýva, že obvinený XXXXX viedol v skúšobnej dobe podmienečného zastavenia trestného stíhania  riadny život  (berúc do úvahy závažnosť a druh spáchaného priestupku), preto som rozhodla o jeho osvedčení v skúšobnej dobe podmienečného zastavenia trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Štupáková
prokurátorka